Tiener verdwyn in die see by MelkbosstrandDie NSRI se Rotary’s Gift (Foto: Andrew Ingram/Sea Rescue) ŉ Tiener het Sondag in die see by Melkbosstrand in die Wes-Kaap verdwyn. Die Nasionale Seereddingsinstituut (NSRI) in Melkbosstrand is omstreeks 12:00 ontbied ná berigte van Stad Kaapstad se wetstoepassers dat ŉ tiener, van Manenberg, in die see by Ouskip verdwyn het. Drie vaartuie het saam met NSRI-lewensredders, Stad Kaapstad se lewensredders, die plaaslike provinsiale paramediese span, Stad Kaapstad se brand- en reddingsdiens, SAPD, buurtwag, rampbestuur en die EMS/AMS Skymed-reddingshelikopter aan die soektog deelgeneem. “Ondanks ŉ omvattende soektog in die lug, in die see en aan die kuslyn, is daar egter steeds geen teken van die tiener nie,” het die NSRI in ŉ verklaring gesê. Hy het saam met sy familie gaan swem. ŉ Duikeenheid van die polisie sal die soektog voortsit saam met spanne wat aan diens is in die gebied.